钦定古今图书集成/明伦汇编/氏族典/第441卷 > 《廖用贤尚友录》 > 养由基
## 钦定古今图书集成/明伦汇编/氏族典/第441卷 > 《廖用贤尚友录》 > 养由基

按《左传》：成公十六年六月，晋、楚遇于鄢陵。步毅御晋
厉公，栾鍼为右。彭名御楚共王，潘党为右。潘尪之党
与养由基蹲甲而射之，彻七札焉，以示王曰：“君有二
臣如此，何忧于战？”王怒曰：“大辱国！诘朝，尔射死艺。”吕
锜射共王，中目。王召养由基，与之两矢，使射吕锜，中
项，伏弢，以一矢复命。